## ELŐTERJESZTÉS

**Szombathely Megyei Jogú Város Közgyűlése Gazdasági és Városstratégiai Bizottságának
2019. június 3-i ülésére**

Javaslat a KEHOP-3.2.1. A hulladékgazdálkodási rendszer fejlesztése Szombathely területén projekt műszaki tartalmának jóváhagyására

***(43/2019. (III.13.) Kgy.hat. 3..pont)***

A Kormány 1636/2018. (XII.05.) Korm. határozata 3. sz. mellékletének 6. pontja 351. g során nevesítette Szombathely Megyei Jogú Város Önkormányzatát Kedvezményezettként a KEHOP – 3.2.1.”A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre” megnevezésű projektben.

A projekt indikatív támogatási kerete 860 Millió Ft, az indikatív önerő Magyarország központi költségvetéséből megtéríthető összege 100 Millió Forint.

A 43/2019. (III. 13. ) Kgy. sz. határozat döntött az önkormányzat projektben való részvételéről, azzal, hogy a támogatási kérelem beadása előtt az NHKV Zrt-vel leegyeztetett projekt műszaki tartalmat a GVB hagyja jóvá.

A projekt műszaki tartalmának meghatározása a hulladékgazdálkodási tevékenység műszaki-technikai feltételeit biztosító SZOVA Nonprofit Zrt. bevonásával került előkészítésre, az általuk javasolt a működési tevékenységükhöz szükségesnek ítélt eszközök megjelölésével. Erről az NHKV Zrt-vel az egyeztetés megtörtént, a megbeszélés eredményeként összeállított műszaki tartalom jóváhagyásra megküldésre került az NHKV Zrt-nek. Az egyeztetett műszaki tartalom a szöveges indoklással az előterjesztés mellékletét képezi.

Az operatív programok keretében támogatásban részesített Kedvezményezettekkel kötött szerződésekre vonatkozó Általános Szerződési Feltételek 11.1 pontja szerint , a támogatásból létrehozott vagyon(beszerzett eszközök) csak és kizárólag a Kedvezményezett tulajdonába kerülhet azzal, hogy az öt éves fenntartási időszak alatt a tulajdonviszonyok megváltoztatására nincs mód. A pályázatban beszerzett **eszközök üzemeltetése** a tulajdonos kötelessége a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI.5.) Korm. rendeletben és az ennek alapján megkötendő támogatási szerződésben rögzítettek szerint . A pályázati dokumentáció hiánytalan összeállításához, nyilatkozattételi kötelezettséghez az önkormányzatnak, mint tulajdonosnak már most szükséges a projekt keretében tulajdonába kerülő eszközök működtetésének vagy üzemeltetésének ismerete.

A sikeres pályázat esetén javasolt a projektben beszerzett eszközök üzemeltetését piaci bérleti díj ellenében a SZOMHULL Nonprofit Kft. részére bérbe adni annak érdekében, hogy a helyi adottságoknak megfelelő hulladékgazdálkodási rendszer továbbfejleszthető, bővíthető legyen a projekt céljának megfelelően.

Kérem a Tisztelt Bizottságot, hogy az előterjesztést megtárgyalni és az előterjesztés mellékletét képező műszaki tartalmat a szöveges indoklással elfogadni szíveskedjék.

Szombathely, 2019. május „ 28”

 **(:Illés Károly:)**

**HATÁROZATI JAVASLAT**

**……./2019. …………. GVB. számú határozat**

A Szombathely Megyei Jogú Város Közgyűlésének Gazdasági és Városstratégiai Bizottsága a „Javaslat a KEHOP-3.2.1. A hulladékgazdálkodási rendszer fejlesztése Szombathely területén projekt műszaki tartalmának jóváhagyására” című előterjesztést megtárgyalta, és az előterjesztésben foglaltak szerint a műszaki tartalmat és szöveges indoklást elfogadja azzal, hogy a projekt keretében beszerzett eszközök üzemeltetését Szombathely Megyei Jogú Város területén hulladékgazdálkodási feladatokat ellátó SzOMHULL Nonprofit Kft. részére piaci bérleti díj ellenében bérbe adja.

**Felelős:** Lendvai Ferenc a Gazdasági és Városstratégiai Bizottság elnöke

/A végrehajtás előkészítéséért felelős:

Lakézi Gábor a Városüzemeltetési Osztály vezetője

Stéger Gábor Közgazdasági és Adó Osztály vezetője

Dr. Németh Gábor a SZOVA NZrt. vezérigazgatója/

**Határidő:** azonnal